YouSee

YouSee er et dansk brand, der er en del af det TDC ejede Nuuday. De tilbyder tv, bredbånd og telefoni gennem DSL, COAX og fiber

I juni 2016 blev TDC Privat og YouSee samlet til YouSee. Alle TDC’s privatkunder blev derfor overflyttet til YouSee, som nu er Danmarks største teleselskab. Med sammenlægningen kan YouSee tilbyde bredbånd til 97 % af Danmarks befolkning. – enten via DSL (telefonstikket) og coax (kabel-tv-stikket) samt Fiber. I 2019 blev TDC opspaltet og de kunderettede dele udskilt i et nyt selskab ved navn Nuuday.

Historie 

I 1963 begyndte det regionale telefonselskab Jydsk Telefon at fatte interesse for kabel-tv, men først i 1985 gav Folketinget tilladelse til de regionale teleselskaber at bygge et landsdækkende kabel-tv infrastruktur. Man forsøger at få Folketinget til at give selskaberne monopol på landsdækkende distribution af satellit-tv, men udbredelsen af paraboler og fællesantenneanlæg er allerede så fremskreden, at det reelt ikke var muligt.
I november 1990, godkendte Folketinget en lov der banede vejen for et landsdækkende teleselskab. Dette selskab blev kaldt Tele Danmark, og var moderselskabet for de eksisterende regionale selskaber (KTAS, Jydsk Telefon, Tele Sønderjylland, Fyns Telefon, og Rigstelefonen).

I 1995 blev de regionale selskaber slået sammen med moderselskabet Tele Danmark, hvilket medførte skabelsen af Danmarks første landsdækkende kabel-tv selskab under navnet Tele Danmark Kabel TV. Fem år senere, i 2000, skiftede Tele Danmark navn til TDC, og Tele Danmark Kabel TV blev til TDC Kabel TV. I starten af 2001 skiftede TDC Kabel TV navn til OnCable for at signalere at kunderne kunne få mere end blot TV-kanaler. Dette markedsføringsnavn blev droppet i oktober året efter, hvor man gik tilbage til TDC Kabel TV.

I 2007 blev alle TDC's datterselskaber - med undtagelse af TDC Kabel TV - opslugt af hovedselskabet TDC. Senere i samme år, den 1. oktober 2007, skiftede TDC Kabel TV navn til YouSee for igen at signalere et fokus på mere end blot TV.

Den 1. juli 2016 blev TDC's privatkunde-forretning slået sammen med YouSee, hvormed alle TDC's kunder af IPTV, bredbånd og mobiltelefoni blev flyttet til YouSee. Selve mobilnetværket bruger fortsat 'TDC' navnet da det er bygget og vedligeholdt af TDC Group, og ikke af YouSee.

I 2011 etablerede YouSee desuden en engrosvirksomhed som følge af en beslutning truffet af Erhvervsstyrelsen.

I 2019 blev der oprettet et nyt selskab Nuuday som paraplyselskab for alle de kundehenvendte brands, herunder YouSee. Samtidig blev der stiftet et andet selskab som ejer al infrastrukturen og som på den måde også har mulighed for at sælge adgang til andre udbydere i markedet, og er stadig et datterselskab af TDC A/S og en del af TDC Group.

Administrerende direktører 
 Siden 2021: Christian Morgan
 2018 – 2021: Jacob Mortensen
 2016 – 2018: Jaap Postma
 2014 – 2016: René Brøchner
 1999 – 2013: Niels Breining

Kabel-tv-nettets opbygning 
YouSee's net består af et fiberbaseret distributionsnet og et fordelingsnet af typen coaxial. Fibernettet forbinder hovedstationen på Borups Allé i København med hovedfordelerne rundt om i landet. Nettet er opdelt i omkring 400 såkaldte 'øer', der forsynes fra samme punkt i netværket. Med undtagelse af DR1, DR2, TV 2 og TV 2 Regionernes kanaler, hentes lokalt fra DTT-nettet, modtages og distribueres alle signaler fra hovedcentralen.

Tjenester

TV 
Den 15. september 2009 fjernede YouSee den tidligere kryptering på det digitale TV-signal. Dette produkt blev kaldt YouSee Clear. YouSee fortsatte med det analoge TV-signal for kunder med et fjernsyn der ikke kunne modtage det digitale signal.
På daværende tidspunkt sendte YouSee kanalerne ved brug af både MPEG-2 og MPEG-4, men i april 2013 valgte YouSee at fokusere på MPEG-4. Navnet YouSee Clear blev brugt indtil 1. juli 2014 hvor det blev til YouSee Tv.

Det analoge TV-signal blev endeligt slukket den 9. februar 2016.
I starten af 2017 slukkede YouSee for deres FM radio signal, hvilket havde været brugt til udsendelser af adskillige danske og udenlandske radiokanaler.

I dag, udsender YouSee digital TV via coax-kabler og optiske fiber-kabler vha. DVB-C og MPEG-4. YouSee tilbyder også IPTV via coax-kabler, optiske fiber-kabler samt kobber telefonkabler.

Hovedprodukterne er de tre klassiske tv-pakker: Grund, Mellem og Fuldpakken. Ekstra kanaler kan købes separat så længe kunden som minimum har grundpakken.

Pr. januar 2021 tilbyder YouSee 80 kanaler, hvoraf de 63 er i HD.

Nuværende kanaler

YouSee boks 
En YouSee boks er en Tv-modtagerboks og digital videooptager, hvorfra man kan optage tv-programmer, pause og starte tv-programmer forfra eller besøge tv-arkivet, hvor man kan se de programmer man gik glip af. Derudover kan man leje film fra boksen og tilgå en lang række andre tjenester fra én og samme fjernbetjening.

Historik 

Der har gennem tiderne været markedsført forskellige bokse, den seneste 18. april 2016.

Ny boks pr. 18. april 2016 
Den 18. april 2016 introducerede YouSee en ny tv-boks, som herunder sammenlignes med den forrige generationsmodel. De grønne baggrundsfarvede celler markerer en funktionalitet hvor den angivne boks anses at have en fordel frem for den anden.

Bredbånd 
YouSee har tilbudt internet via kabel-tv siden de byggede en returvej (vha DOCSIS) på deres netværk i årene 2000-2002. Produktet hedder i dag YouSee Bredbånd, men hed indtil 2007 WebSpeed.

YouSee tilbyder i dag bredbånd via coax-kabler, optiske fiber-kabler samt via kobber telefonkabler.

Indtil april 2016 skulle kunder som minimum have grund-tv-pakken for at kunne få internet fra YouSee. Dette krav blev fjernet da hovedselskabet TDC blev tvunget - af myndighederne - til at åbne deres netværk op for konkurrenter.

I 2012 begyndte YouSee at tilbyde 100 Mbit/s download hastigheder. Fire år senere, i 2016, blev 300 Mbit/s introduceret som den hurtigste downloadhastighed. Senere i 2016, begyndte YouSee en landsdækkende opgradering af deres bredbånds-infrastruktur i et samarbejde med Huawei. Denne opgradering gør det muligt at få gigabit downloadhastigheder ved brug af DOCSIS 3.1 - opgraderingen forventes færdig ved udgangen af 2017. YouSee annoncerede også i 2016 en opgradering af bredbåndet via kobber-kablerne i et samarbejde med Nokia der gør 300 Mbit/s downloadhastigheder muligt, alt efter afstanden mellem kunden og den nærmeste central. Den 8. maj 2017 begyndte YouSee at tilbyde 1000 Mbit/s downloadhastigheder i de områder hvor opgraderingen til DOCSIS 3.1 var fuldført.

Nuværende internethastigheder 
Pr. maj 2017:

I områder med DOCSIS 3.1, kan kunder betale ekstra for at få hævet deres uploadhastighed til følgende:

Kabelmodems 
Nuværende og tidligere kabelmodems fra YouSee

YouSee Mobil 
Moderselskabet TDC købte i 2011 mobilselskabet Onfone som på daværende tidspunkt brugte Telenor's netværk. Efter dette opkøb skiftede Onfone til TDC's mobilnetværk, men fortsatte som selvstændig brand indtil december 2013 hvor Onfone skiftede navn til YouSee Mobil.

YouSee Mobil benytter TDC Group's netværk. Dette netværk dækker 99,5% af Danmark med 2G, 3G og 4G.

Det blev annonceret i september 2013 at Huawei var blevet valgt til at gennemføre en komplet modernisering af TDC's 3G og 4G infrastruktur med start fra 1. marts 2014 og 6 år frem.

Som YouSee Mobil kunde har du adgang til YouSee Musik som er en app du downloader på din telefon. Du har også mulighed for at lytte til musikken på din pc.

YouSee Mobilbredbånd 
Ved at benytte TDC Group's 3G og 4G netværk tilbyder YouSee mobilbredbånd med inkluderet data fra 10 GB til 500 GB.

YouSee Telefoni 
TDC Kabel TV tilbød for første gang IP-telefoni i 2005 under navnet Cabletalk. Da selskabet skiftede navn til YouSee i 2007, skiftede dette produkt navn til YouSee Telefoni.

YouSee tilbyder fortsat telefoni både ved brug af IP-teknologi og traditionelle telefonkabler.

Butikker 
YouSee har 44 butikker i Danmark efter at alle TDC butikker skiftede til YouSee-navnet fra marts 2016.

Udgåede produkter

YouBio 
Med udsigt til konkurrence fra både Netflix og HBO Nordic som begge annoncerede at de kom til Danmark i slutningen af 2012, annoncerede YouSee deres egne planer for en streamingtjeneste. Dette produkt blev kaldt YouBio (en sammentrækning af YouSee og Biograf), og blev lanceret den 7. december 2012.

Tjenesten var tilgængelig som en app på Smart TV-modeller fra LG, Samsung, på Android, og iOS. Kunder kunne desuden købe en særskilt set-top boks -YouBio Boks - som YouSee havde udviklet.

I juni 2014 annoncerde TDC at YouBio ville relanceres som en filmudlejningstjeneste da de ikke kunne konkurrere med Netflix som havde oplevet større success end TDC havde regnet med. Senere i samme år lukkede YouBio helt ned.

YouSee Play 
YouSee Play blev lanceret den 6. oktober 2014 under overskriften fremtidens kabel-tv. Produktet gjorde det muligt for kunderne at se deres TV-abonnement på smartphones, tablets og computere.

Mindre end et år senere, den 25. august 2015 blev YouSee Play lukket ned. Dog blev flere af funktionerne flyttet over på YouSee's eksisterende TV-produkter.

YouSee Wifi-Spot 
I marts 2014 blev en ny tjeneste lanceret under navnet YouSee Wifi-Spot. Ideen var at skabe Wifi hotspots rundt omkring i landet som YouSee kunder kunne logge sig på når de var på farten - dette ved at udsende et ekstra Wifi-signal på YouSee's kabelmodemmer. Kunder som var med i ordningen fik tilføjet 10 Mbit/s ekstra hastighed, for at mindske belastningen på kundens eget Wifi-signal.

Tjenesten blev lukket i samme måned, den 31. marts 2014, efter flere eksempler på at kunders private filer og enheder var blevet åbnet gennem sikkerhedshuller mellem de to Wifi-signaler.

Eksterne henvisninger 
 YouSee's hjemmeside

Kilder 

Tv-udbydere
TDC
Streaming
Internetudbydere i Danmark
Filmtjenester
Nettv
Mobilselskaber i Danmark
Danske virksomheder etableret i 1995